Valiutų rinka

Valiutų rinka – finansinės operacijos, vykdomos su užsienio valiutomis. Dar vadinama Forex () – pasaulinė tarpbankinė valiutų rinka. Forex – įvairios užsienio valiutos pirkimo-pardavimo operacijų visuma, kuri atspindi tarptautines, politines ir ekonomines realijas, tendencijas, poreikius ir kintančias sąlygas. „Forex“ rinkos pagrindiniai dalyviai (angl. market-makers) – bankai, tarptautinės bendrovės, finansų institucijos, stambūs spekuliantai, atliekantys didžiulės apimties sandorius, galinčius pakeisti valiutų kursą, ir smulkūs investuotojai.

Forex rinka pradėjo formuotis 1971 metais, kai nustojo galioti Bretton-Woods valiutų kursų reguliavimo sistema bei buvo pereita nuo fiksuotų prie „plaukiojančių“ valiutų kursų.

Forex rinka veikia visą parą, penkias dienas per savaitę. Šios rinkos vienos paros apyvarta kelias dešimtis kartų viršija bendrą visų JAV fondų biržų mėnesinę apyvartą, o 2013 m. balandžio mėnesį BIS (Bank of international settelment) fiksavo rekordinį  5,3 trilijono JAV dolerių apyvartos lygį (2010 m.  4,0 trl., 2007 m. 3,3 trl.). 

Apie 80 % visų sandorių sudaro spekuliacinės operacijos, kurių tikslas gauti pelną iš valiutinių kursų skirtumų, likusieji – prekybinės arba investicinės kilmės. Būtent spekuliacija labiausiai ir domina privačius investuotojus, nes intensyviai besikeičiantys valiutų kursais sudaro ir solidaus pelno galimybę.

 Klasifikacija 
Valiutų rinkas galima skirstyti pagal sekančius požymius:
 Pagal operacijų valiutas:
 operacijos tarp įvairių valiutų. Jų masėje dažniausiai išskiriamos keturios valiutų poros:  euras/doleris, doleris /jena, svaras/doleris. doleris/frankas. Iš esmės būtų galima suporuoti bet kokias dvi valiutas, tačiau pasaulinėje rinkoje dažniausiai prekiaujama 16 pagrindinių valiutų porų.
 Pagal teritorijas:
 kriterijus - didžiausias ekonomikas turinčios rinkos, teritorijos. Priimta išskirti tokias stambias rinkas: europietišką, šiaurės amerikietišką, tolimųjų rytų. Juose išsiskiria stambūs tarptautiniai valiutiniai – finansiniai centrai: Europoje – Londonas, Ciurichas, Frankfurtas prie Maino, Paryžius, Šiaurės Amerikoje – Niujorkas, Azijoje – Tokijas, Singapūras, Honkongas. Taip pat galima išskirti ir nacionalinius valiutines rinkas kiekvienos šalies atskirai, kuriose galioja savo nežymios specifinės taisyklės. Jos tarpusavyje labai sujungtos, nes esant dabartinėms technologijoms labai lengvą išglaistyti valiutų kursų skirtumus skirtinguose teritorijose. Galimi tik nedideli, epizodiniai valiutų skirtumai, kurie keičiasi užsidarius vienoje laiko juostoje esančioms rinkoms ir atsidarius kitoje laiko juostoje esančioms rinkoms.
 Pagal teritorines rinkas ir operacijas.
 Tai galima sakyti apie teritorinėse rinkose vykdomas valiutų keitimo operacijas. Jose išsiskiria Europos rinkoje dominuojanti prekyba eurais ir doleriais, Azijoje – jenomis. Forex didžiausia apyvarta yra sugeneruojama prekiaujant euro/dolerio bei dolerio/jenos valiutų poromis.

 Esminiai Forex rinkos ypatumai 
 Globalumas (). – Forex, kaip regioninių valiutų rinkų sistema, neturi vieno lokalaus centro, todėl tarpusavyje sąveikauja naudodama naujausias informacines technologijas. Svarbiausiomis regioninėmis rinkomis laikomos Azijos (Melburnas, Tokijas, Singapūras, Honkongas), Europos (Londonas, Frankfurtas prie Maino, Ciurichas) ir Amerikos (Niujorkas, Čikaga, Los Andželas) rinkos.
 Likvidumas (). Ši rinka operuoja milžiniškais piniginiais ištekliais (vienos paros apyvarta FX siekia ir viršija 2 trilijonus USD). 
 Prieinamumas (). Rinka, informacija apie joje vykstančius pasikeitimus bei galimybes koreguoti savo investicines pozicijas, kiekvienam dalyviui prieinama 24 val. per parą. Per stambius finansų rinkos dalyvius, (bankus).FX rinkoje gali dalyvauti ne tik stambūs, bet ir smulkūs investuotojai. 
 Rinkos kryptingumas (). Valiutų judėjimas turi tam tikrą, grafiškai išreikštą kryptį, identifikuojamą konkretaus laikotarpio kontekste. 
 Sandorių kokybė (). Kadangi rinka labai paslanki, faktiškai kiekvienas sandoris joje vyksta tik jam vienam būdinguose kainų rėmuose.

 Forex rinkos dalyviai 
Viena iš FX rinkos patrauklumo priežasčių – didelis jos dalyvių skaičius, sąlygojantis nuolatinį augimą, populiarumą ir likvidumą. 

Pagrindiniai Forex rinkos dalyviai – Market Makers. Tai bankai, tarptautinės kompanijos, finansų institucijos, stambūs spekuliantai. Esminis jų skiriamasis bruožas – didžiulės sandorių apimtys, galinčios žymiai pakeisti valiutos kotiruotę ar kainą. Kitaip tariant, tai tos institucijos, nuo kurių priklauso klimatas rinkoje. Tačiau rinkoje gali dalyvauti ir privatūs individualūs investuotojai.

 Maržinė Prekyba Forex 
Finansų krizė paskatino daugelį investuotojų aktyviau susidomėti alternatyviu investiciniu instrumentu - maržine mažmenine valiutų rinka Forex. Maržinės prekybos esmę sudaro tai, jog klientas, įnešdamas minimalią nustatytą sumą (depozitą), turi galimybę operuoti nepalyginamai didesnėmis sumomis nei jo įneštos (nuosavos) lėšos.

Tokią galimybę jam suteikia brokeris, teikiantis ne tik įvairaus pobūdžio informaciją apie rinką, prekybą valiuta ir pan., bet ir kreditinę liniją – stambias sumas, užtikrinančias „išėjimą" į rinką, kuriomis investuotojas gali laisvai operuoti įnešdamas tam tikrą savo užstatą.

Praktinis pavyzdys: klientas atsidarė prekybinę sąskaitą ir įnešė į ją 1 000 USD. Brokeris suteikia klientui svertą, leidžiantį prekiauti 100 kartų didesnėmis pozicijomis, nei jo turimas kapitalas. Vadinasi, klientas galės prekiauti 100 000 USD dydžio pozicija, realiai įnešęs tik 1 000 USD.

 Forex signalai 
Forex signalai rekomenduoja pradėti valiutų poros pirkimo pardavimo sandorį. Signalai yra pateikiami žmogaus ir/arba automatizuotų priemonių analize, kuri remiasi šalių ekonominėmis bei finansinėmis naujienomis. Viešai skelbiamais ekonomikos rodikliais, tokiais kaip, BVP, šalies mažmeninės prekybos, paslaugų ar nekilnojamojo turto sektoriaus indikatoriais, centrinių bankų palūkanų normomis, infliacijos bei defliacijos rodikliais.

 Didžiausia rinka pasaulyje 
Valiutų prekybos rinka yra didžiausia spekuliacinė rinka pasaulyje, ženkliai lenkianti akcijų biržą. Apskaičiuota, kad 2010 metais vidutinė dienos apyvarta, pasaulinėse forex biržose siekė 3,98 trilijono Jungtinių Amerikos Valstijų dolerių. 

 Forex Lietuvoje 
Lietuvoje pirmoji kompanija savo veiklą pasaulinėje valiutų rinkoje pradėjo 1997 metais. Šiuo metu Lietuvoje yra sudarytos visos sąlygos prekiauti Forex rinkoje, dirba nemažai kompanijų atstovaujančių užsienio brokerius. Jos teikia ne tik prekybos paslaugas, tačiau konsultuoja, rengia mokymus. Pastebėtina, kad Lietuvoje teikiant Forex prekybos paslaugas dominuoja ne šalies komerciniai bankai, tačiau brokerinės kompanijos.

 Nuorodos 
 Forex.LT - Apie Forex 
 Versus - 60 milijonų. Analitinio verslo kariauna. 
 Straipsnių katalogas apie forex prekybą. 
 Forex patarimai ir rinkos apžvalgos
 Tarptautinio atsiskaitymų banko 2013m. rugsėjo mėn. ataskaita.

Kategorija:Finansų rinkos